CELEX: C2005/296/31
Language: sl
Date: 2005-11-26 00:00:00
Title: Zadeva C-364/05: Tožba Komisije Evropskih skupnosti proti Kraljevini Nizozemski, vložena  27. septembra 2005

26.11.2005   
            
            
               SL
            
            
               Uradni list Evropske unije
            
            
               C 296/17
            
         Tožba Komisije Evropskih skupnosti proti Kraljevini Nizozemski, vložena 27. septembra 2005
   (Zadeva C-364/05)
   (2005/C 296/31)
   Jezik postopka: nizozemščina
   Komisija Evropskih skupnosti, ki jo zastopa Michel van Beek, je 27. septembra 2005 na Sodišču Evropskih skupnosti vložila tožbo proti Kraljevini Nizozemski.
   Tožeča stranka Sodišču predlaga, naj:
   
               —
            
            
               ugotovi, da je Kraljevina Nizozemska s tem, da
               ni sprejela zakonov in drugih predpisov, ki so potrebni za uskladitev z Direktivo 2001/20/ES (1) Evropskega parlamenta in Sveta z dne 4. aprila 2001 o približevanju zakonov in drugih predpisov držav članic v zvezi z izvajanjem dobre klinične prakse pri kliničnem preskušanju zdravil za ljudi,
               ni sprejela zakonov in drugih predpisov, ki so potrebni za uskladitev z Direktivo Komisije 2003/94/ES (2) z dne 8. oktobra 2003 o določitvi načel in smernic dobre proizvodne prakse v zvezi z zdravili za uporabo v humani medicini in zdravili za uporabo v humani medicini v preskušanju,
               oziroma o sprejetju teh predpisov ni obvestila Komisije,
               ni izpolnila obveznosti iz teh direktiv;
            
         
               —
            
            
               Kraljevini Nizozemski naloži plačilo stroškov.
            
         Tožbeni razlogi in bistvene trditve
   Skladno s členom 22(1) Direktive 2001/20 bi morale države članice sprejeti zakone in druge predpise, da bi se do 1. maja 2003 uskladile s to direktivo, in o tem obvestiti Komisijo. Po Direktivi 2003/94, bi naj bil v skladu s členom 17 ta datum 30. april 2004.
   
      (1)  UL L 121, str. 34.
   
      (2)  UL L 262, str. 22.